Kontrolni Popis Za Rad Od Kuće

Rad od kuće definitivno nije za svakoga. I mada eliminacija svakodnevnog putovanja na posao i s posla te rad u pidžami mogu zvučati sjajno, nužno je dobro i realistično razmisliti bi li vam to doista odgovaralo.

Utvrdite je li to prava stvar za vas

☐	Jeste li samostalno motivirani i disciplinirani? Možete li obaviti posao, a da vas druge osobe ne moraju motivirati za to?

☐	Jeste li sigurni u svoju sposobnost rada bez nadzora?

☐	Hoćete li biti sretni budete li mnogo vremena provodili u samoći?

☐	Je li vam potrebna interakcija licem u lice ili bi vam komunikacija putem e-pošte, telefona ili videokonferencije bila dovoljna?

☐	Je li vaš dom dovoljno velik? Postoji li područje koje biste mogli koristiti kao uredski prostor?

☐	Hoće li ostali ukućani poštovati vašu potrebu za radom bez prekidanja?

Radni prostor i nužna oprema

☐	Definirajte radno područje u svom domu odvojeno od ostatka vašeg života.

☐	Odaberite radni prostor s puno prirodnog svjetla.

☐	Uspostavite namjensku telefonsku ili mobilnu liniju za poslovne pozive.

☐	Osigurajte pouzdan i brz pristup Internetu.

☐	Stvorite kvalitetan radni prostor, koji će obuhvatiti radni stol, ergonomsku stolicu, osvjetljenje, pisač, uređaj za kopiranje i prostor za pohranu.

☐	Nabavite kvalitetno stolno ili prijenosno računalo.

☐	Instalirajte Microsoft Office 365 i sav drugi softver potreban za vaš posao.

☐	Opskrbite se uredskim materijalom. Po potrebi otvorite račun kod lokalnog dobavljača kako biste osigurali da vam ga nikad ne ponestane.

Uspješno funkcioniranje

☐	Strukturirajte svoj dan. Sami definirajte svoje redovno radno vrijeme te ga se pridržavajte.

☐	Recite prijateljima i obitelji da ste tijekom radnog vremena „na poslu”. Bliske osobe često misle da to što ste kod kuće znači da je u redu da navrate na čašicu razgovora.

☐	Redovito pravite pauze.

☐	Sve što napravite spremajte u oblak koristeći OneDrive. Na taj način posao možete ponijeti sa sobom ako poželite promijeniti okruženje.

☐	Isključite se na kraju dana. Nemojte podleći iskušenju da po završetku radnog dana provjerite svoju e-poštu.